### Beslutning

Godkendt.

### Sagsfremstilling

## Resume og sagens baggrund

Der lægges op til en beslutning om anlægsbevilling til brug for nedrivning af bygninger på [adresse] i Kalundborg blandt andet med henblik på forberedelse af arealet til fremtidig udvikling i og omkring området.

## Indstillinger

Direktøren indstiller, at der gives en anlægsbevilling på 2 mio. kr. til nedrivning af [adresse] kassebeholdningen.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Kommunalbestyrelsen har arbejdet med, at arealerne, der støtter op omkring [adresse], løbende kan planlæges og bringes i anvendelse. Samtidig har Kommunalbestyrelsen via ejendomsstrategien et mål om, at overflødige bygninger enten afhændes eller fjernes.

På området omkring [adresse] er der tidligeret fjernet bygninger (Minihøjskolen og daginstitutionen), og der er på nuværende tidspunkt bygninger tilbage, som ikke anvendes, eller som er i en dårlig tilstand. I forhold til ejendomsstrategien er det derfor fornuftigt at fjerne de bygninger, som er tilbage på grunden. Løbende sker der blandt andet hærværk i de bygninger, som ikke anvendes, og bygningernes tilstand forværres løbende. I forhold til Campus-satsningen vil det endvidere være relevant at forberede arealet, så det på kort eller længere sigt vil kunne anvendes til uddannelsesudvidelser.

Der fremsættes dermed en sag til beslutning om anlægsbevilling til brug for nedrivning og sikring af arealer til erhvervs- og uddannelsesudvikling i og omkring området ved [adresse] i Kalundborg. I Bilag 2 fremgår de bygninger, der er omfattet i projektet, benævnt med bygnings nummer.

Beløbet omfatter nedrivning af alle tilbageværende bygninger på matriklen (Bilag 1). Der søges en anlægsbevilling på 2 mio. kr. til nedrivning, som finansieres af kassebeholdningen. Et eventuelt mindre forbrug tilgår kassebeholdningen. Det ønskes, at nedrivning foretages umiddelbart efter beslutningen.

De afledte driftsændringer bliver indarbejdet i budgettet året efter, at bygningerne er nedrevet.

## Økonomiske konsekvenser

Anlægsudgift på 2 mio. kr. som finansieres af kassebeholdningen.

[adresse] bemærkninger er indarbejdet i sagen.

### Sagens forløb

07-03-2024 Teknik- og Miljøudvalget
Anbefales.
13-03-2024 Økonomiudvalget
Anbefales.